
25-TA-1937: Noteikumu projekts (Grozījumi)
Grozījumi Ministru kabineta 2024. gada 22. oktobra noteikumos Nr. 664 "Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (01.11.2024.)

	Izsludināšana: 21.07.2026. 22:43

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (EM - 27.07.2026.)
Lūdzam anotācijā skaidrot, kāpēc 18.4. apakšpunktā paredzēts, ka projekta iesniedzēja dalībnieki kā juridiskās personas var būt reģistrēti arī Ukrainā, savukārt fiziskās personas var būt tikai Latvijas Republikas, Ziemeļatlantijas līguma organizācijas, Eiropas Savienības vai Eiropas Ekonomikas zonas valstu pilsoņi, neparedzot iespēju dalībniekiem būt Ukrainas pilsoņiem.
Piedāvātā redakcija
-
	Ņemts vērā
Veikts papildinājums Anotācijas 1.3. sadaļas Problēmas apraksts 4) daļā.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 28.07.2026.)
Attiecībā uz anotācijas 1.3.sadaļā pie "Problēmas apraksts" minēto, ka "ministrijas pirmakcelerācijas programmā atbalsts tiek sniegts jaunuzņēmumiem, kuru TGL atbilst vismaz  TGL 3-5 ", vēršam uzmanību, ka noteikumu projekta 16.punktā ietvertais 10.2.apakšpunkts nosaka, ka "jaunuzņēmumiem dalībai pirmsakcelerācijas programmā tādu militāru vai divējāda lietojuma produktu attīstībai, kas atbilst tehnoloģiju gatavības trešajam līdz piektajam līmenim (TGL 3-TGL 5)."  Līdz ar to lūdzam  precizēt anotācijas redakciju, nodrošinot tās atbilstību noteikumu projektā noteiktajam.
Piedāvātā redakcija
[..] ministrijas pirmakcelerācijas programmā atbalsts tiek sniegts jaunuzņēmumiem, kuru TGL atbilst  TGL 3-5.
	Ņemts vērā
Veikts labojums Anotācijas 1.3. sadaļas Problēmas apraksts 1) daļā.
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 28.07.2026.)
Vēršam uzmanību, ka atbalsts mazo un vidējo uzņēmumu inovatīvas uzņēmējdarbības attīstībai ir paredzēts 1.2.3.1. pasākuma "Atbalsts MVU inovatīvas uzņēmējdarbības attīstībai" ietvaros. 
Piedāvātā redakcija
-
	Ņemts vērā
Veikts precizējums Anotācijas 1.3. sadaļas Problēmas apraksts 1) daļā - pasākuma numurā.
	Anotācija (ex-ante)
1.3. Pašreizējā situācija, problēmas un risinājumi

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 28.07.2026.)
Atkārtoti lūdzam precizēt anotācijas 1.3.sadaļā sniegto informāciju par demarkāciju un papildinātību, ņemot vērā, ka 1.2.1.1. pasākuma ietvaros finansējums pētniecības projektiem tiek piešķirts duāla pielietojuma jaunu un inovatīvu produktu izstrādei un attīstībai, atbalstot projektus, kas atbilst tehnoloģiju gatavības līmeņiem (TRL) 4.-8. Šie tehnoloģiju gatavības līmeņi daļēji pārklājas ar tehnoloģiju gatavības līmeņiem, kas paredzēti attiecīgajos Ministru kabineta noteikumos. Lūdzam skaidrot, kā tiks nodrošināta skaidra demarkācija starp abiem atbalsta instrumentiem un novērsts dubultfinansējuma risks, kā arī kādā veidā tiks nodrošināta to savstarpējā papildinātība.
 
Piedāvātā redakcija
-
	Ņemts vērā
Veikts precizējums Anotācijas 1.3. sadaļas Problēmas apraksts 1) daļā, aprakstot loģisko shēmu un papildināmību dažādiem atbalsta mehānismiem. Papildināts ar tekstu par kārtību attiecībā uz uzraudzības mehānismu un prasībām dubultās finansēšanas risku novēršanai.
	Anotācija (ex-ante)
1.3. Pašreizējā situācija, problēmas un risinājumi

	5.
	Noteikumu konsolidētā versija
17. Projekta iesniedzējs var programmas operatoram pieprasīt informāciju par atbalsta programmas nosacījumiem, kā arī lūgt konsultāciju par projekta iesnieguma sagatavošanu.
	Priekšlikums (TM - 24.07.2026.)
Atbilstoši juridiskās tehnikas prasībām aicinām ievērot iepriekš noteikumos atrunāto terminu "atbalsta programmas operators", kā arī lūdzam noteikumu projekta anotācijā skaidrot normā paredzētā grozījuma nepieciešamību un mērķi.
Piedāvātā redakcija
-
	Ņemts vērā
Veikts labojums 17.p. un visā Anotācijā attiecībā uz operatora nosaukumu.
Anotācijas 1.3. sadaļā Risinājuma apraksts 1) daļā ir skaidrotas atbalsta programmas operatora funkcijas.
Tā kā spēkā esošā noteikumu redakcija jau ietver  konsultāciju mehānismu, grozījumi skar tikai izmaiņas attiecībā uz programmas operatoru, kas sniegs šādu informāciju (nevis Komisija, kā to noteica iepriekšējā kārtība).
 
	Noteikumu konsolidētā versija
17. Projekta iesniedzējs var atbalsta programmas operatoram pieprasīt informāciju par atbalsta programmas nosacījumiem, kā arī lūgt konsultāciju par projekta iesnieguma sagatavošanu.

	6.
	Noteikumu konsolidētā versija
20.1. Iekšlietu ministrijas Iekšlietu digitālajam centram – ziņas par šo noteikumu 18.8. apakšpunktā minētajiem noziedzīgiem nodarījumiem;
	Priekšlikums (IEM - 28.07.2026.)
Ņemot vērā iestādes korekto nosaukumu, svītrot projekta 21.punktā ietvertajā Ministru kabineta 2024.gada 22.oktobra noteikumu Nr.664 "Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam" 20.1.apakšpunktā vārdus "Iekšlietu ministrijas".
Piedāvātā redakcija
20.1. Iekšlietu digitālajam centram – ziņas par šo noteikumu 18.8. apakšpunktā minētajiem noziedzīgiem nodarījumiem;
	Ņemts vērā
Ņemts vērā, veikts labojums 20.1.p.
	Noteikumu konsolidētā versija
20.1. Iekšlietu digitālajam centram – ziņas par šo noteikumu 18.8. apakšpunktā minētajiem noziedzīgiem nodarījumiem;

	7.
	Noteikumu konsolidētā versija
31. Aizsardzības ministrija, slēdzot rakstveida līgumu par šo noteikumu 5.1. apakšpunktā noteiktā atbalsta piešķiršanu, izvērtē atbalsta pretendentu atbilstoši Komisijas regulas 2023/2831 nosacījumiem uz atbalsta piešķiršanas brīdi. Rakstveida līguma noslēgšana uzskatāma par atbalsta piešķiršanas brīdi saskaņā ar Komisijas regulas 2023/2831 3. panta 3. punktu.
	Priekšlikums (EM - 27.07.2026.)
Lūdzam paredzēt, ka tiek slēgts līgums ne tikai par 5.1. apakšpunkta atbalsta piešķiršanu, bet arī par 5.2. apakšpunkta atbalsta piešķiršanu (par atbalstu militāra lietojuma produktu attīstībai).
Piedāvātā redakcija
-
	Ņemts vērā
Ņemts vērā, papildināts 31.p.ar ievadteikumu.
	Noteikumu konsolidētā versija
31. Aizsardzības ministrija slēdz rakstveida līgumu ar atbalsta saņēmēju par atbalsta piešķiršanu. Aizsardzības ministrija, slēdzot rakstveida līgumu par šo noteikumu 5.1. apakšpunktā noteiktā atbalsta piešķiršanu, izvērtē atbalsta pretendentu atbilstoši Komisijas regulas 2023/2831 nosacījumiem uz atbalsta piešķiršanas brīdi. Rakstveida līguma noslēgšana uzskatāma par atbalsta piešķiršanas brīdi saskaņā ar Komisijas regulas 2023/2831 3. panta 3. punktu.

	8.
	Noteikumu konsolidētā versija
33. Atbalsta saņēmējam var paredzēt pēcuzraudzības nosacījumus, ja Aizsardzības ministrija pieņem šādu lēmumu un attiecīgie nosacījumi iekļauti rakstveida līgumā.
	Priekšlikums (EM - 27.07.2026.)
Lūdzam papildināt ar konkrētiem pēcuzraudzības nosacījumiem, nosakot, kādos gadījumos lēmums par pēcuzraudzību tiek pieņemts.
Piedāvātā redakcija
-
	Ņemts vērā
Ņemts vērā, papildinot Anotācijas tekstu.
Anotācijas 1.3. sadaļas Problēmas apraksts 1) daļa ir papildināta ar skaidrojumu, ka uzraudzības kārtība ir noteikta Ministrijas 2023.gada 29.jūnija noteikumos Nr. 29-NOT “Kārtība, kādā īsteno granta projektu konkursu atlasi, veic projektu uzraudzību, administrēšanu un kontroli” un 2022.gada 14.jūlija noteikumos Nr.24-NOT “Kārtība, kādā Aizsardzības ministrija lemj par militāra vai divējāda lietojuma grantu projektu tālāku attīstību pēc to pabeigšanas un nodrošina to pēcuzraudzību.” 
Atbilstoši šai kārtībai tiek pieņemti lēmumi par pēcuzraudzību.


 
	Noteikumu konsolidētā versija
33. Atbalsta saņēmējam var paredzēt pēcuzraudzības nosacījumus, ja Aizsardzības ministrija pieņem šādu lēmumu un attiecīgie nosacījumi iekļauti rakstveida līgumā.

	Izsludināšana: 03.07.2026. 16:49

	9.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 10.07.2026.)
Lūdzam noteikumu projekta anotāciju papildināt ar izvērtējumu, kas pamatotu noteikumu projekta 19. punktā ietverto noteikumu 18.6. apakšpunktā paredzētā izslēgšanas kritērija nepieciešamību, proti, prasību, ka projekta iesniedzējam un pārējiem konsorcija dalībniekiem nav pasludināts maksātnespējas process un tie neatrodas likvidācijas procesā. Paredzot ierobežojumus, kas saistīti ar maksātnespējas procesu, tie ir īpaši jāizvērtē un jāpamato, jo ierobežojuma noteikšana var radīt negatīvas sekas uz kreditoru interešu aizsardzību, kā arī uzņēmējdarbības vidi kopumā. Vēršam uzmanību, ka papildu apsvērumi ietverti Aizsardzības ministrijai adresētajā Tieslietu ministrijas 2020. gada 27. oktobra vēstulē Nr. 1-13.1/3489 (sk. 2. punktu).
Piedāvātā redakcija
-
	Ņemts vērā
Pēc saskaņojuma ar TM: tā kā MKN grozījumu projekts nemaina spēkā esošo regulējumu, kas attiecas uz 19.p. un 18.6. apakšpunktu, tad papildu izvērtējums anotācijā nav nepieciešams.
	Anotācija (ex-ante)
1.3. Pašreizējā situācija, problēmas un risinājumi

	10.
	Noteikumu konsolidētā versija
1. Noteikumi nosaka kārtību, kādā Aizsardzības ministrija nodrošina:
	Iebildums (TM - 10.07.2026.)
Atkārtoti lūdzam, pamatojoties uz Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100.2. apakšpunktu, precīzi atspoguļot attiecīgā likuma vienībā paredzēto pilnvarojumu. Ja pilnvarojums daļā netiek īstenots (šobrīd noteikumu projektā ietvertā noteikumu 1. punktā nav norādīts uz projektu konkursu sagatavošanas un izsludināšanas kārtību, kaut arī noteikumu projektā attiecīgs regulējums ir ietverts), lūdzam noteikumu projekta anotācijā sniegt atbilstošu pamatotu skaidrojumu.
Piedāvātā redakcija
1. Noteikumi nosaka kārtību, kādā Aizsardzības ministrija īsteno projektu konkursus militāra vai divējāda lietojuma produktu attīstības atbalstam:
1.1. projektu konkursu sagatavošanas un izsludināšanas kārtību;
1.2. kārtību, kādā izvērtējami projektu iesniegumi un pieņemami lēmumi par konkursa uzvarētājiem;
1.3. kārtību atbalsta piešķiršanai un kontroles nodrošināšanai attiecībā uz sniegtā atbalsta izmantošanu atbilstoši tam paredzētajiem mērķiem.
	Ņemts vērā
Veikti labojumi 1.punktā un tā apakšpunktos atbilstoši  priekšlikumam.
	Noteikumu konsolidētā versija
1. Noteikumi nosaka kārtību, kādā Aizsardzības ministrija īsteno projektu konkursus militāra vai divejāda lietojuma produktu attīstības atbalstam:

	11.
	Noteikumu konsolidētā versija
5.2. kā atbalstu militāra lietojuma produktu attīstībai saskaņā ar LESD 346.pantu, tam nepiemērojot komercdarbības atbalsta regulējumu, ja kumulatīvi izpildās divi priekšnoteikumi, proti, pasākums skar būtiskas valsts drošības intereses un tas ir saistīts ar tādu ieroču, munīcijas un militārā aprīkojuma izstrādi, kas atbilst ar Padomes 1958. gada 15. aprīļa Lēmumu Nr. 255/58 izveidotajam ieroču, munīcijas un militārā aprīkojuma sarakstam.
	Iebildums (TM - 10.07.2026.)
Atkārtoti vēršam uzmanību, ka normatīvajos aktos pieļaujamas atsauces vienīgi uz tieši piemērojamiem Eiropas Savienības normatīvajiem tiesību aktiem (regulām), tādēļ lūdzam noteikumu projektā svītrot atsauces uz Eiropas Savienības kopējā militāro preču sarakstu 2023/C 72/02, kas iekļauts Padomes lēmumā, nepieciešamības gadījumā pārņemot minētā saraksta saturu noteikumu projektā. Alternatīvi lūdzam nodrošināt minētā aktuālā saraksta publicēšanu oficiālajā izdevumā "Latvijas Vēstnesis", attiecīgā gadījumā papildinot noteikumu projektu ar Oficiālo publikāciju un tiesiskās informācijas likuma 3. panta pirmās daļas 2. punktam atbilstošu regulējumu.
Piedāvātā redakcija
-
	Ņemts vērā
Pēc saskaņojuma ar TM: veikti  labojumi 5.2.p., attiecīgi labots arī 2.4. punkts (tādējādi saglabājot atsauci uz LESD, atbilstoši spēkā esošajam regulējumam).
Papildus norādām, ka grozījumu projekta anotācijā sniegts plašāks skaidrojums (sadaļā Risinājumu apraksts). 
 
	Noteikumu konsolidētā versija
5.2. kā atbalstu militāra lietojuma produktu attīstībai saskaņā ar LESD 346.pantu, tam nepiemērojot komercdarbības atbalsta regulējumu, ja kumulatīvi izpildās divi priekšnoteikumi, proti, pasākums skar būtiskas valsts drošības intereses un tas ir saistīts ar tādu ieroču, munīcijas un militārā aprīkojuma izstrādi, kas ir iekļauti ieroču, munīcijas un militārā aprīkojuma sarakstā, uz kuru attiecas LESD 346. panta 1. punkta "b" apakšpunkts;
 

	12.
	Noteikumu konsolidētā versija
17. Projekta iesniedzējs var programmas operatoram pieprasīt informāciju par atbalsta programmas nosacījumiem, kā arī lūgt konsultāciju par projekta iesnieguma sagatavošanu. Programmas operators iespēju un pieejamo resursu robežās sniedz informatīvu atbalstu, taču tas nav uzskatāms par saistošu pienākumu vai individuālu konsultāciju nodrošināšanu.
	Iebildums (TM - 10.07.2026.)
Lūdzam izvērtēt un svītrot noteikumu projektā ietvertās norādes uz iespēju un pieejamo resursu robežām, jo attiecīgās norādes ir deklaratīvas (subjektīvas), un tām nav juridiskas slodzes, jo nav juridiski precīzi iespējams noteikt un izmērīt minētās robežas. Kā arī lūdzam papildināt noteikumu projekta anotāciju ar skaidrojumu par noteikumu 17. punkta otrā teikumā ietvertā regulējuma nepieciešamību un mērķi.
 
Piedāvātā redakcija
-
	Ņemts vērā
Saskaņots ar TM: mainīts panta formulējums, saglabājot formulējumu atbilstoši spēkā esošajiem noteikumiem. Mainīts tikai institūcijas nosaukumu, atbilstoši grozījumu projektam.
	Noteikumu konsolidētā versija
17. Projekta iesniedzējs var atbalsta programmas operatoram pieprasīt informāciju par atbalsta programmas nosacījumiem, kā arī lūgt konsultāciju par projekta iesnieguma sagatavošanu.

	13.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 10.07.2026.)
Anotācijas 1.3.sadaļā minēts: "[..] ir pieņemts lēmums, ka atbalsta piešķiršanu nodrošinās Aizsardzības ministrija [..]. Savukārt pirmsakcelerācijas programmas operators, kas būs UniLab, veiks faktisko pirmsakcelerācijas programmas īstenošanu, kas ietver grantu konkursa pilna cikla pārvaldību, īstenošanu un pēcuzraudzību." Vienlaikus no noteikumu projekta ir secināms, ka Aizsardzības ministrija nodrošinās atbalsta piešķiršanu. Lūdzam skaidrības nolūkos papildināt anotāciju, ka visos gadījumos, kā granta, tā prirmsakselerācijas programmas ietvaros atbalsta piešķīrējiestāde ir Aizsardzības ministrija.
Piedāvātā redakcija
-
	Ņemts vērā
Papildināts teksts atbilstoši priekšlikumam.
	Anotācija (ex-ante)
1.3. Pašreizējā situācija, problēmas un risinājumi

	14.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 10.07.2026.)
Aicinām papildināt anotāciju ar informāciju par demarkāciju un papildinātību ar citiem atbalsta instrumentiem aizsardzības un duāla lietojuma produktu attīstības jomā. Proti, anotācijā būtu lietderīgi skaidri norādīt demarkāciju ar 1.2.1.1. pasākuma “Atbalsts jaunu produktu attīstībai un internacionalizācijai” 3. kārtu, kuras ietvaros paredzēts atbalsts arī duāla lietojuma (t.sk. militāra rakstura) produktu izstrādei. Tāpat aicinām atspoguļot papildinātību ar 1.2.3.1. pasākuma "Atbalsts mazo un vidējo uzņēmumu inovatīvas uzņēmējdarbības attīstībai" īstenošanas noteikumi" ietvaros pieejamo atbalstu biznesa inkubatoros, kur aizsardzības nozares ideju attīstībai (pirmsinkubācijas un inkubācijas aktivitātēm) ir pieejams finansējums 2 milj. euro apmērā. Minētās informācijas iekļaušana veicinātu skaidrāku izpratni par atbalsta instrumentu savstarpējo norobežojumu un sinerģiju, novēršot iespējamu pārklāšanos finansējuma piešķiršanā.
 
Piedāvātā redakcija
-
	Ņemts vērā
Papildināts teksts atbilstoši priekšlikumam.
	Anotācija (ex-ante)
1.3. Pašreizējā situācija, problēmas un risinājumi

	15.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 10.07.2026.)
Lai nodrošinātu skaidrību par komercdarbības atbalsta klātbūtni attiecībā uz operatora SIA “UniLab” iesaisti pasākumā, lūdzam papildināt anotāciju ar informāciju par komercdarbības atbalsta klātbūtni SIA “UniLab”, t.sk. skaidrojot, vai, piemēram, Ministru kabineta 2025.gada 22.aprīļa rīkojuma Nr.221 "Par finansējuma piešķiršanu Rīgas Tehniskajai universitātei, Latvijas Biozinātņu un tehnoloģiju universitātei, Latvijas Universitātei un Rīgas Stradiņa universitātei aizsardzības pirmsakcelerācijas programmas īstenošanai 2025. un 2026. gadā" anotācijā sniegtais skaidrojums par komercdarbības atbalsta neesamību SIA “UniLab” ir spēkā, tostarp, ka SIA “UniLab” attiecībā uz gala labuma guvējiem (jaunuzņēmumiem) darbosies tikai kā starpnieks, līdz ar to SIA “UniLab” negūs labumu no programmas īstenošanai piešķirtā publiskā finansējuma un programmas ietvaros tas nav kvalificējams kā komercdarbības atbalsta saņēmējs.
Piedāvātā redakcija
-
	Ņemts vērā
Papildināts teksts atbilstoši priekšlikumam.
	Anotācija (ex-ante)
1.3. Pašreizējā situācija, problēmas un risinājumi

	16.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (FM - 10.07.2026.)
Vēršam uzmanību, ka šim projektam būtu aizpildāma anotācijas 2.sadaļa.
Piedāvātā redakcija
-
	Ņemts vērā
Papildinātas anotācijas sadaļas atbilstoši priekšlikumam. 
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	17.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums (FM - 10.07.2026.)
Vēršam uzmanību, ka šim projektam būtu jānodrošina sabiedrības līdzdalība, attiecīgi pēc tam aizpildot anotācijas 6.sadaļu.
Piedāvātā redakcija
-
	Ņemts vērā
Veikti papildinājumi anotācijas sadaļā 1.6. un 7.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process

	18.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (FM - 10.07.2026.)
Vēršam uzmanību, ka projekta izpildē ir iesaistīta Aizsardzības ministrija,  Iekšlietu ministrijas Informācijas centrs, Pilsonības un migrācijas lietu pārvalde, kuras ir jānorāda anotācijas 7.sadaļā.
Piedāvātā redakcija
-
	Ņemts vērā
Papildināts teksts anotācijas 7.sadaļā
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām

	19.
	Noteikumu konsolidētā versija
2.2. divējāda lietojuma produkti – divejāda lietojuma preces, pakalpojumi un tehnoloģijas atbilstoši Eiropas Parlamenta un Padomes 2021. gada 20. maija Regulas (ES) Nr. 2021/821, ar ko izveido Savienības režīmu divējāda lietojuma preču eksporta, starpniecības, tehniskās palīdzības, tranzīta un pārvadājumu kontrolei, I pielikumam;
	Priekšlikums (TM - 10.07.2026.)
Atbilstoši juridiskās tehnikas prasībām aicinām svītrot termina "divējāda lietojuma produkti" skaidrojumu, neskaidrojot noteikumu projektā terminus, kas lietoti Aizsardzības industrijas likumā. Vienlaikus vēršam uzmanību, ka attiecīgajā regulā norādīts uz precēm, programmatūru un tehnoloģijām, nevis precēm, pakalpojumiem un tehnoloģijām, tādēļ lūdzam izvērtēt un nepieciešamības gadījumā attiecīgi precizēt.
Piedāvātā redakcija
-
	Ņemts vērā
Veikts precizējums attiecībā uz definīciju, vadoties no regulas. Pati definīcija ir atstāta, lai vienkopus vienā normatīvajā aktā būtu definēti tā 2 būtiskie termini, kuru sakarā tiek sniegts atbalsts.
	Noteikumu konsolidētā versija
2.2. divējāda lietojuma produkti – divejāda lietojuma preces, arī programmatūra un tehnoloģijas atbilstoši Eiropas Parlamenta un Padomes 2021. gada 20. maija Regulas (ES) Nr. 2021/821, ar ko izveido Savienības režīmu divējāda lietojuma preču eksporta, starpniecības, tehniskās palīdzības, tranzīta un pārvadājumu kontrolei, I pielikumam;

	20.
	Noteikumu konsolidētā versija
5.1. kā de minimis atbalstu saskaņā ar Komisijas regulu 2023/2831 un normatīvajiem aktiem par de minimis atbalsta piešķiršanu un uzskaiti  – divējāda lietojuma produktu attīstībai vai dalībai pirmsakcelerācijas programmā; 
	Priekšlikums (TM - 10.07.2026.)
Lūdzam izvērtēt un noteikumu projektā svītrot vai nu termina "de minimis atbalsts" skaidrojumu vai noteikumu projekta pamattekstā iekļautos skaidrojumus, piem., "saskaņā ar Komisijas regulu 2023/2831 un normatīvajiem aktiem par de minimis atbalsta piešķiršanu un uzskaiti", kas dublē minētā termina skaidrojumā norādīto. Līdzīgi lūdzam izvērtēt un, ja ar divējāda lietojuma produktiem saprotami arī pakalpojumi un tehnoloģijas, - svītrot noteikumu projekta pamattekstā iekļautās atsauces uz divējāda lietojuma pakalpojumiem un tehnoloģijām līdztekus produktiem (sk., piem., noteikumu projektā ietverto noteikumu 2.9. un 26.1.6. apakšpunktu).
Piedāvātā redakcija
-
	Ņemts vērā
Veikti precizējumi atbilstoši priekšlikumam. Termina skaidrojums atstāts, pamattekstā svītroti skaidrojumi. Saskaņoti 2.9. un 26.1.6. apakšp.
	Noteikumu konsolidētā versija
5.1. kā de minimis atbalstu divējāda lietojuma produktu attīstībai vai dalībai pirmsakcelerācijas programmā; 

	21.
	Noteikumu konsolidētā versija
6. Ja atbalsta saņēmējs vienlaikus darbojas vienā vai vairākās Komisijas regulas  2023/2831 1. panta 1. punkta "a", "b", "c" un "d" apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas  2023/2831 1. panta 2. punktu darbības izslēgtajās nozarēs negūtu labumu no de minimis atbalsta, ko piešķir saskaņā ar šiem noteikumiem.
	Priekšlikums (FM - 10.07.2026.)
Lai nodrošinātu korektu atbilstību Komisijas regulas Nr.2023/2831 1.panta 1.punktam, lūdzam papildināt spēkā eošo noteikumu 6.punktu (attiecīgi papildinot noteikumu projektu) ar pirmo teikumu, piemēram, šādā piedāvātajā redakcijā:
Piedāvātā redakcija
De minimis atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus.
	Ņemts vērā
Labots atbilstoši priekšlikumam.
	Noteikumu konsolidētā versija
6. De minimis atbalstu piešķir, ievērojot Komisijas regulas 2023/2831 1. panta 1. punktā minētos nozaru un darbību ierobežojumus. Ja atbalsta saņēmējs vienlaikus darbojas vienā vai vairākās Komisijas regulas 2023/2831 1. panta 1. punkta "a", "b", "c" un "d" apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas 2023/2831 1. panta 2. punktu darbības izslēgtajās nozarēs negūtu labumu no de minimis atbalsta, ko piešķir saskaņā ar šiem noteikumiem.

	22.
	Noteikumu konsolidētā versija
17. Projekta iesniedzējs var programmas operatoram pieprasīt informāciju par atbalsta programmas nosacījumiem, kā arī lūgt konsultāciju par projekta iesnieguma sagatavošanu. Programmas operators iespēju un pieejamo resursu robežās sniedz informatīvu atbalstu, taču tas nav uzskatāms par saistošu pienākumu vai individuālu konsultāciju nodrošināšanu.
	Priekšlikums (TM - 10.07.2026.)
Aicinām izvērtēt noteikumu 17. punktā ietvertās informācijas pieprasīšanas un konsultāciju institūta nepieciešamību un to svītrot. Vēršam uzmanību, ja atbilstoši noteikumu projektam individuālas konsultācijas netiek sniegtas, tad nav viennozīmīgi skaidrs, kāda informācija par atbalsta programmas nosacījumiem programmas operatoram būtu jāsniedz, vēl jo vairāk - kā izpaužas konsultācija par projekta iesnieguma sagatavošanu. Ja runa ir par skaidrojumu par, piemēram, projektu iesniegumu vērtēšanas kritēriju piemērošanu, tad, ņemot vērā, ka minētais varētu būt nozīmīgs visiem projekta iesniedzējiem, aicinām tā vietā paredzēt, ka konkursa nolikumā ietver arī vērtēšanas kritēriju piemērošanas metodiku v.tml. dokumentu, kas satur minētos skaidrojumus, vai, piemēram, paredzēt, ka programmas operators publicē savā tīmekļvietnē projekta iesniegumu sagatavošanas vadlīnijas, tādējādi, iespējams, efektīvāk sasniedzot mērķi un sekmējot tiesisko vienlīdzību un caurspīdīgumu konkursā.
Piedāvātā redakcija
-
	Ņemts vērā
Saskaņots ar TM: mainīts panta formulējums, saglabājot formulējumu atbilstoši spēkā esošajiem noteikumiem. Mainīts tikai institūcijas nosaukumu, atbilstoši grozījumu projektam.
Vienlaikus skaidrojam, ka konkursa nolikumā tiks ietverta vērtēšanas kritēriju piemērošanas metodika kā nolikuma pielikums.. 
	Noteikumu konsolidētā versija
17. Projekta iesniedzējs var atbalsta programmas operatoram pieprasīt informāciju par atbalsta programmas nosacījumiem, kā arī lūgt konsultāciju par projekta iesnieguma sagatavošanu.

	23.
	Noteikumu konsolidētā versija
18.7. projekta iesniedzējam un citiem konsorcija dalībniekiem uz dienu, kad tiek iesniegts projekta iesniegums, saskaņā ar attiecīgās valsts nodokļu kontroles iestādes (Latvijā: Valsts ieņēmumu dienesta) administrēto nodokļu (nodevu) parādnieku datubāzē publiski pieejamo informāciju nav nodokļu (nodevu) parāda, kas kopsummā pārsniedz 150 euro;
	Priekšlikums (FM - 10.07.2026.)
Lūdzam aizstāt noteikumu projektā piedāvātajā 18.7.apakšpunktā vārdus "attiecīgās valsts nodokļu kontroles iestādes" ar atbilstošāku apzīmējumu (piemēram, aizstāt ar vārdiem "attiecīgās ārvalsts kompetentās institūcijas" vai vārdiem "attiecīgās valsts nodokļu administrācijas").
Tā, piemēram, Publisko iepirkumu likumā tiek lietoti vārdi "attiecīgās ārvalsts kompetentās institūcijas" (skatīt, piemēram, 42. panta piektās daļas 2. punkta a) apakšpunktu), bet likumā "Par nodokļiem un nodevām" tiek lietots termins "nodokļu administrācija" (skatīt, piemēram, 18.1 panta pirmās daļas 3.2 punktu).
Piedāvātā redakcija
-
	Ņemts vērā
Veikts precizējums atbilstoši priekšlikumam.
	Noteikumu konsolidētā versija
18.7. projekta iesniedzējam un citiem konsorcija dalībniekiem uz dienu, kad tiek iesniegts projekta iesniegums, saskaņā ar attiecīgās valsts nodokļu administrācijas (Latvijā: Valsts ieņēmumu dienesta) administrēto nodokļu (nodevu) parādnieku datubāzē publiski pieejamo informāciju nav nodokļu (nodevu) parāda, kas kopsummā pārsniedz 150 euro;

	24.
	Noteikumu konsolidētā versija
20. Ja atbalsta programmas operators valsts informācijas sistēmās vai datubāzēs nevar iegūt informāciju, lai izvērtētu projekta iesniedzēja un citu konsorcija dalībnieku atbilstību šo noteikumu prasībām, tas pēc projekta iesnieguma saņemšanas pieprasa:
	Priekšlikums (FM - 10.07.2026.)
Noteikumu projektā iekļautie grozījumi paredz izteikt noteikumu 18.7. apakšpunktu jaunā redakcijā, nosakot, ka viens no nosacījumiem, lai Latvijas Republikā reģistrēti uzņēmumi vai uzņēmumu apvienības (konsorcijs) varētu pieteikties atbalsta saņemšanai ir tas, ka projekta iesniedzējam un citiem konsorcija dalībniekiem uz dienu, kad tiek iesniegts projekta iesniegums, saskaņā ar attiecīgās valsts nodokļu kontroles iestādes (Latvijā: Valsts ieņēmumu dienesta) administrēto nodokļu (nodevu) parādnieku datubāzē publiski pieejamo informāciju nav nodokļu (nodevu) parāda, kas kopsummā pārsniedz 150 euro.

Ņemot vērā, ka anotācijā nav sniegta informācija, vai arī citu valstu nodokļu kontroles iestādes nodrošina publiski pieejamu nodokļu (nodevu) parādnieku datubāzi, kā tas ir noteikts Latvijā attiecībā uz Valsts ieņēmumu dienestu, aicinām izvērtēt, vai tādējādi nav nepieciešami grozījumi arī noteikumu 20. punktā, nosakot, ka gadījumos, ja atbalsta programmas operators nevar iegūt informāciju par to, vai konsorcija dalībniekiem ir attiecīgās citas valsts nodokļu kontroles iestādes administrēto nodokļu (nodevu) parāds, tas šo informāciju pieprasa iesniegt uzņēmumu apvienībai (konsorcijam).

Tā, piemēram, Publisko iepirkumu likuma 42. panta piektās daļas 2.punkta a) apakšpunktā noteikts, lai apliecinātu, ka ārvalstī reģistrētai vai pastāvīgi dzīvojošai personai piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem nav neizpildītas saistības nodokļu (tai skaitā valsts sociālās apdrošināšanas) jomā, tā iesniedz attiecīgās ārvalsts kompetentās institūcijas izziņu vai citu dokumentu, kas apliecina izslēgšanas iemesla neesību. Savukārt minētā panta piektās daļas 2.punkta c) apakšpunktā noteikts, ja attiecīgajā ārvalstī kompetentās institūcijas izziņas vai citi dokumenti netiek izsniegti vai ar tiem nepietiek, lai apliecinātu, ka kandidātam vai pretendentam nav neizpildītas saistības nodokļu jomā, tad šīs izziņas vai citus dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz – ar paša kandidāta vai pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas vai pastāvīgās dzīvesvietas valstī.
Piedāvātā redakcija
-
	Ņemts vērā
20.pants papildināts ar 20.3. apakšpunktu atbilstoši priekšlikumam.
	Noteikumu konsolidētā versija
20. Ja atbalsta programmas operators valsts informācijas sistēmās vai datubāzēs nevar iegūt informāciju, lai izvērtētu projekta iesniedzēja un citu konsorcija dalībnieku atbilstību šo noteikumu prasībām, tas pēc projekta iesnieguma saņemšanas pieprasa:

	25.
	Noteikumu konsolidētā versija
20.1. Iekšlietu ministrijas Informācijas centram – ziņas par šo noteikumu 18.8. apakšpunktā minētajiem noziedzīgiem nodarījumiem;
	Priekšlikums (IEM - 09.07.2026.)
Ņemot vērā, ka ar Ministru kabineta 2026.gada 16.jūnija noteikumiem Nr. 335 “Iekšlietu digitālā centra nolikums” ir mainījies iestādes nosaukums no “Iekšlietu ministrijas Informācijas centrs” uz "Iekšlietu digitālais centrs", aizstāt projekta 20.punktā ietvertajā Ministru kabineta 2024.gada 22.oktobra noteikumu Nr.664 "Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam" 20.1.apakšpunktā vārdus "Iekšlietu ministrijas Informācijas centram" ar vārdiem "Iekšlietu digitālajam centram".
Piedāvātā redakcija
20.1. Iekšlietu digitālajam centram – ziņas par šo noteikumu 18.8. apakšpunktā minētajiem noziedzīgiem nodarījumiem;
	Ņemts vērā
Mainīts iestādes nosaukums atbilstoši priekšlikumam.
	Noteikumu konsolidētā versija
20.1. Iekšlietu digitālajam centram – ziņas par šo noteikumu 18.8. apakšpunktā minētajiem noziedzīgiem nodarījumiem;

	26.
	Noteikumu konsolidētā versija
31. Aizsardzības ministrija, slēdzot rakstveida līgumu par šo noteikumu 5.1. apakšpunktā noteiktā atbalsta piešķiršanu, izvērtē atbalsta pretendentu atbilstoši Komisijas regulas 2023/2831 nosacījumiem. Rakstveida līguma noslēgšana uzskatāma par atbalsta piešķiršanas brīdi saskaņā ar Komisijas regulas 2023/2831 3. panta 3. punktu.
	Priekšlikums (FM - 10.07.2026.)
Ņemot vērā, ka atbalsta pretendentu atbilstoši Komisijas regulas 2023/2831 nosacījumiem vērtē uz atbalsta piešķiršanas brīdi, lūdzam noteikumu projektā piedāvātā 31.punkta pirmo teikumu izteikt, piemēram, šādā piedāvātajā redakcijā:
Piedāvātā redakcija
Aizsardzības ministrija, slēdzot rakstveida līgumu par šo noteikumu 5.1. apakšpunktā noteiktā atbalsta piešķiršanu, izvērtē atbalsta pretendentu atbilstoši Komisijas regulas 2023/2831 nosacījumiem uz atbalsta piešķiršanas brīdi.
	Ņemts vērā
Precizēts atbilstoši priekšlikumam.
	Noteikumu konsolidētā versija
31. Aizsardzības ministrija slēdz rakstveida līgumu ar atbalsta saņēmēju par atbalsta piešķiršanu. Aizsardzības ministrija, slēdzot rakstveida līgumu par šo noteikumu 5.1. apakšpunktā noteiktā atbalsta piešķiršanu, izvērtē atbalsta pretendentu atbilstoši Komisijas regulas 2023/2831 nosacījumiem uz atbalsta piešķiršanas brīdi. Rakstveida līguma noslēgšana uzskatāma par atbalsta piešķiršanas brīdi saskaņā ar Komisijas regulas 2023/2831 3. panta 3. punktu.

	27.
	Noteikumu konsolidētā versija
35. Atbalsta saņēmējs nodrošina ar de minimis atbalsta saņemšanu saistītās informācijas pieejamību 10 gadus, skaitot no atbalsta piešķiršanas dienas. Aizsardzības ministrija datus par de minimis atbalstu glabā 10 gadus, skaitot no atbalsta piešķiršanas dienas, atbilstoši Komisijas regulas  2023/2831 6. panta 3. punktam. Aizsardzības ministrija sniedz informāciju Komisijai saskaņā ar Komisijas regulas  2023/2831 6. panta 7. punktu.
	Priekšlikums (FM - 10.07.2026.)
Ņemot vērā, ka atbalsta sniedzējs datus par de minimis atbalstu glabā 10 gadus, sākot no dienas, kurā saskaņā ar šo atbalsta programmu piešķirts pēdējais de minimis atbalsts, lūdzam precizēt spēkā esošo noteikumu 35.punkta pēdējo teikumu (attiecīgi papildinot noteikumu projektu), piemēram, šādā piedāvātajā redakcijā:
Piedāvātā redakcija
Aizsardzības ministrija datus par de minimis atbalstu glabā 10 gadus, sākot no dienas, kurā saskaņā ar šo atbalsta programmu piešķirts pēdējais de minimis atbalsts, atbilstoši Komisijas regulas 2023/2831 6. panta 3. punktam.
	Ņemts vērā
Precizēts atbilstoši priekšlikumam.
	Noteikumu konsolidētā versija
35. Atbalsta saņēmējs nodrošina ar de minimis atbalsta saņemšanu saistītās informācijas pieejamību 10 gadus, skaitot no atbalsta piešķiršanas dienas. Aizsardzības ministrija datus par de minimis atbalstu glabā 10 gadus, sākot no dienas, kurā saskaņā ar šiem noteikumiem piešķirts pēdējais de minimis atbalsts atbilstoši Komisijas regulas 2023/2831 6. panta 3. punktam. Aizsardzības ministrija sniedz informāciju Komisijai saskaņā ar Komisijas regulas  2023/2831 6. panta 7. punktu.

	28.
	Noteikumu konsolidētā versija
1.1. kārtību, kādā Aizsardzības ministrija īsteno projektu konkursus militāra vai divējāda lietojuma produktu attīstības atbalstam un grantu konkursus valsts aizsardzības pirmsakcelerācijas programmas (turpmāk – pirmsakcelerācijas programma) ietvaros;
	Iebildums (TM - 11.09.2025.)
Pamatojoties uz Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100.2. apakšpunktu, lūdzam svītrot vārdus "un grantu konkursus valsts aizsardzības pirmsakcelerācijas programmas (turpmāk – pirmsakcelerācijas programma) ietvaros", nepieciešamības gadījumā precizējot noteikumu projekta citas vienības.
Piedāvātā redakcija
-
	Ņemts vērā
Pirmasakcelerācijas programmas skaidrojums iekļauts grozījumu projekta terminu skaidrojumā.
	Noteikumu konsolidētā versija
1.1. projektu konkursu sagatavošanas un izsludināšanas kārtību;

	29.
	Noteikumu konsolidētā versija
2.2. divējāda lietojuma preces – divējāda lietojuma preces atbilstoši Eiropas Parlamenta un Padomes 2021. gada 20. maija Regulas (EK) Nr. 2021/821, ar ko izveido Savienības režīmu divējāda lietojuma preču eksporta, starpniecības, tehniskās palīdzības, tranzīta un pārvadājumu kontrolei, 2. panta 1. punktā lietotajai terminoloģijai;
	Iebildums (TM - 11.09.2025.)
Lūdzam svītrot termina "divējāda lietojuma preces " un citu terminu  (piem., militāra lietojuma preces") skaidrojumu. Vēršam uzmanību, ka atbilstoši juridiskās tehnikas prasībām terminus pieļaujams skaidrot, ja tie normatīvā akta pamattekstā tiek lietoti vismaz vienu reizi.
Piedāvātā redakcija
-
	Nav ņemts vērā
Termins tiek lietots citos pantos ( par atbalstu). Precizēta 2.2. punkta redakcija:
 
	Noteikumu konsolidētā versija
2.2. divējāda lietojuma produkti – divejāda lietojuma preces, arī programmatūra un tehnoloģijas atbilstoši Eiropas Parlamenta un Padomes 2021. gada 20. maija Regulas (ES) Nr. 2021/821, ar ko izveido Savienības režīmu divējāda lietojuma preču eksporta, starpniecības, tehniskās palīdzības, tranzīta un pārvadājumu kontrolei, I pielikumam;

	30.
	Noteikumu konsolidētā versija
2.4. militāra lietojuma preces – preces, kas īpaši izstrādātas vai pielāgotas militārām vajadzībām un ir izmantojamas kā ieroči, munīcija vai militārais aprīkojums un noteiktas 2023. gada 20. februāra Eiropas Savienības kopējā militāro precu sarakstā 2023/C 72/02, kā arī to sastāvdaļas un detaļas;
	Iebildums (FM - 11.09.2025.)
Skaidrojam, ka publisko līdzekļu piešķiršana nav kvalificējama kā komercdarbības atbalsta saimnieciskai darbībai, ja tie tiek piešķirti, ievērojot Līguma par Eiropas Savienības darbību (turpmāk - LESD) 346.panta 1.punkta b) apakšpunktā noteikto, proti, publiskie līdzekļi tiek piešķirti tādām precēm, kas minētas 1958.gada Padomes lēmumā, un šie pasākumi ir vajadzīgi svarīgu attiecīgās dalībvalsts drošības interešu aizsardzībai. Turklāt saskaņā ar Eiropas Savienības tiesas judikatūru dalībvalstij, kas vēlas izmantot LESD 346.panta 1.punkta b) apakšpunktā noteikto izņēmumu, ir jāiesniedz pierādījumi tam, ka šie pasākumi nepārsniedz to, kas ir vajadzīgs, lai garantētu svarīgas drošības intereses (sīkāk skat. Eiropas Komisijas 2017.gada 20.novembra lēmumu lietā par valsts atbalstu SA.34308, ko īstenojusi Grieķijas Republika par labu Hellenic Defence Systems S.A. (pieejams: https://eur-lex.europa.eu/legal-content/LV/TXT/HTML/?uri=CELEX:32018D0563), piemēram, tā 62. un 63.punktu). Ievērojot iepriekš minēto un ņemot vērā, ka ar noteikumu projektu ir plānots grozīt MKN 664 2.4.apakšpunktu, aizstājot tajā iepriekš iekļauto atsauci uz LESD 346.panta 1.punkta b) apakšpunktu un tajā pieminēto sarakstu, ar atsauci uz 2023.gada 20.februāra Eiropas Savienības kopējā militāro preču sarakstu 2023/C 72/02, lūdzam anotācijā iekļaut skaidrojumu, vai joprojām var uzskatīt, ka jaunās atsauces piemērošana nodrošinās to, ka publiskie līdzekļi tiks piešķirti vienīgi tādiem militāriem produktiem, kas saistīti ar drošības interešu aizsardzību un tādējādi uz to nav attiecināmi komercdarbības atbalsta kontroles nosacījumi un atbildīs LESD 346.panta 1.punkta b) apakšpunktam un tajā pieminētajam sarakstam.
Piedāvātā redakcija
-
	Ņemts vērā
Precizēta 2.4. punkta redakcija - atsauce uz augstākstāvošu normu, skaidrojums ietverts  precizētajā anotācijā:
 
	Noteikumu konsolidētā versija
2.4. militāra lietojuma produkti – preces, kas īpaši izstrādātas vai pielāgotas militārām vajadzībām un ir izmantojamas kā ieroči, munīcija vai militārais aprīkojums, un ir iekļautas ieroču, munīcijas un militārā aprīkojuma sarakstā, uz kuru attiecas Līguma par Eiropas Savienības darbību (turpmāk – LESD) 346. panta 1. punkta "b" apakšpunkts;

	31.
	Noteikumu konsolidētā versija
2.4. militāra lietojuma preces – preces, kas īpaši izstrādātas vai pielāgotas militārām vajadzībām un ir izmantojamas kā ieroči, munīcija vai militārais aprīkojums un noteiktas 2023. gada 20. februāra Eiropas Savienības kopējā militāro precu sarakstā 2023/C 72/02, kā arī to sastāvdaļas un detaļas;
	Iebildums (TM - 11.09.2025.)
Vēršam uzmanību, ka normatīvajos aktos pieļaujamas atsauces vienīgi uz tieši piemērojamiem Eiropas Savienības normatīvajiem tiesību aktiem (regulām), tādēļ lūdzam svītrot atsauci uz Eiropas Savienības kopējā militāro preču sarakstu 2023/C 72/02, kas iekļauts Padomes nostājā, nepieciešamības gadījumā pārņemot minētā saraksta saturu noteikumu projektā. Skaidrojam, ka kopējās pozīcijas tiek izdotas uz Līguma par Eiropas Savienību 15. panta pamata un tās ir Eiropas Savienības tiesību akts, kas prasa dalībvalstīm salāgot tiesību aktus un plānošanas dokumentus atbilstoši Eiropas Savienības pieejai konkrētajā jomā. Tādējādi kopējās pozīcijas nav tieši piemērojamas dalībvalstīs un to ieviešana prasa dalībvalstīs pieņemt nacionālo regulējumu atbilstošā formā. Līdzīgi lūdzam svītrot noteikumu projektā iekļauto atsauci uz Komisijas paziņojumu par Līguma ar Eiropas Savienības darbību 107. panta 1. punktā minēto valsts atbalsta jēdzienu. Ja minētās nostājas prasības tiek pārņemtas noteikumu projektā, lūdzam attiecīgu skaidrojumu sniegt arī noteikumu projekta anotācijas 5. sadaļā.
Piedāvātā redakcija
-
	Ņemts vērā
Precizēta 2.4. punkta redakcija - precizēta atsauce uz augstāk stāvošu normu. Skaidrojums ietverts precizētajā anotācijā.
 
	Noteikumu konsolidētā versija
2.4. militāra lietojuma produkti – preces, kas īpaši izstrādātas vai pielāgotas militārām vajadzībām un ir izmantojamas kā ieroči, munīcija vai militārais aprīkojums, un ir iekļautas ieroču, munīcijas un militārā aprīkojuma sarakstā, uz kuru attiecas Līguma par Eiropas Savienības darbību (turpmāk – LESD) 346. panta 1. punkta "b" apakšpunkts;

	32.
	Noteikumu konsolidētā versija
2.10. atbalsta programmas operators – organizācija, kas veic šo noteikumu 1.1.apakšpunktā minēto konkursu pārvaldību (pirmsakcelerācijas programmai – papildus tās īstenošanu), sagatavojot un publicējot konkursu nolikumu, pārbaudot pretendentu atbilstību konkursa prasībām, veicot pieteikumu vērtēšanu, kā arī uzturot nepieciešamo dokumentu pārvaldības sistēmu.
	Iebildums (FM - 11.09.2025.)
Ievērojot to, ka ir paredzēts, ka atbalsta programmas operators nodrošinās attiecīgo konkursu pārvaldību (pirmsakcelerācijas programmai – papildus tās īstenošanu), sagatavojot un publicējot konkursu nolikumu, pārbaudot pretendentu atbilstību konkursa prasībām, veicot pieteikumu vērtēšanu, kā arī uzturot nepieciešamo dokumentu pārvaldības sistēmu, komercdarbības atbalsta kontekstā lūdzam precizēt, vai par atbalsta programmu Komercdarbības atbalsta kontroles likuma 1.panta otrās daļas 4.punktā izpratnē būs uzskatāmi MKN 664 vai arī izstrādātie projektu konkursu nolikumi. Vēršam uzmanību, ka kontekstā ar Finanšu ministrijas izteikto iebildumu pie noteikumu projekta 11.punkta par to, kas pirmsakcelerācijas programmas ietvaros būs atbalsta sniedzējs, gadījumā, ja par atbalsta programmu ir kvalificējami MKN 664 un atbalsta sniedzējs pirmsakcelerācijas programmā būs nevis Aizsardzības ministrija, bet atbalsta programmas operators, ir nepieciešams pārskatīt un precizēt visas tās noteikumu projekta normas, kas attiecas uz atbalsta sniedzēja veicamajām darbībām, izvērtējot un piešķirot komercdarbības atbalstu de minimis atbalsta veidā tā saņēmējiem.
Piedāvātā redakcija
-
	Ņemts vērā
Precizētas noteikumu grozījumu normas, konkrēti definējot Aizsardzības ministriju kā atbalsta sniedzēju, programmas operatoru kā pārvaldnieku, tāpat attiecīgi koriģēta grozījumu projekta anotācija, norādot pieejas maiņu programmas operatora lomai.
Skaidrojums dots precizētajā anotācijā.
	Noteikumu konsolidētā versija
2.10. atbalsta programmas operators – organizācija, kas veic šo noteikumu 1.1. apakšpunktā minēto konkursu pārvaldību un īstenošanu, sagatavojot un publicējot konkursu nolikumu, pārbaudot pretendentu atbilstību konkursa prasībām, veicot pieteikumu izvērtēšanu, kā arī uzturot nepieciešamo dokumentu pārvaldības sistēmu;

	33.
	Noteikumu konsolidētā versija
2.10. atbalsta programmas operators – organizācija, kas veic šo noteikumu 1.1.apakšpunktā minēto konkursu pārvaldību (pirmsakcelerācijas programmai – papildus tās īstenošanu), sagatavojot un publicējot konkursu nolikumu, pārbaudot pretendentu atbilstību konkursa prasībām, veicot pieteikumu vērtēšanu, kā arī uzturot nepieciešamo dokumentu pārvaldības sistēmu.
	Iebildums (TM - 11.09.2025.)
Lūdzam papildināt noteikumu projektu, nosakot, kurš ir atbalsta programmas operators, tādējādi nodrošinot skaidras tiesību normas. Kā arī lūdzam skaidrot, kā konkrēti izpaužas (kādas darbības veido) konkursu īstenošana pirmsakcelerācijas programmai, vai precizēt vārdus un pieturzīmi
"(pirmsakcelerācijas programmai – papildus tās īstenošanu)".
Piedāvātā redakcija
-
	Ņemts vērā
Precizēta 2.10. punkta redakcija:
Grozījumu projektā skaidri nodalītas darbības jomas - Aizsardzības ministrija nodrošina projektu konkursu īstenošanu, savukārt programmas operators veic praktisko projektu konkursu pārvaldību. Skaidrojumi ir doti precizētajā anotācijā.
	Noteikumu konsolidētā versija
2.10. atbalsta programmas operators – organizācija, kas veic šo noteikumu 1.1. apakšpunktā minēto konkursu pārvaldību un īstenošanu, sagatavojot un publicējot konkursu nolikumu, pārbaudot pretendentu atbilstību konkursa prasībām, veicot pieteikumu izvērtēšanu, kā arī uzturot nepieciešamo dokumentu pārvaldības sistēmu;

	34.
	Noteikumu konsolidētā versija
8.1 Kur ir iespējams nodalīt, ka attīstāmā tehnoloģija vai inovatīvais risinājums tiek plānots izmantošanai vienīgi aizsardzības sektorā, netiek piemēroti komercdarbības atbalsta regulējuma nosacījumi un attiecīgi netiek veikta komercdarbības atbalsta finansējuma uzskaite, jo gadījumā, ja publiskā finansējuma piešķiršana paredzēta darbībām militārajā jomā, attiecīgi "īstenojot valsts varu" un nodrošinot valsts drošības intereses, šāda publiskā finansējuma piešķiršana nekvalificējas kā atbalsts tā saimnieciskajai darbībai un tādējādi nav jāpiemēro komercdarbības atbalsta regulējuma nosacījumi (skat. Komisijas paziņojuma par Līguma ar Eiropas Savienības darbību 107. panta 1. punktā minēto valsts atbalsta jēdzienu (2016/C 262/01 17. punktu).
	Iebildums (TM - 11.09.2025.)
Lūdzam svītrot noteikumu projekta 11. punktu, jo attiecīgā norma (jo īpaši daļa: "un attiecīgi netiek veikta komercdarbības atbalsta finansējuma uzskaite, jo gadījumā, ja publiskā finansējuma piešķiršana paredzēta darbībām militārajā jomā, attiecīgi “īstenojot valsts varu” un nodrošinot valsts drošības intereses, šāda publiskā finansējuma piešķiršana nekvalificējas kā atbalsts tā saimnieciskajai darbībai un tādējādi nav jāpiemēro komercdarbības atbalsta regulējuma nosacījumi (skat. Komisijas paziņojuma par Līguma ar Eiropas Savienības darbību 107. panta 1. punktā minēto valsts atbalsta jēdzienu (2016/C 262/01 17. punktu)") ir deklaratīva un Komercdarbības atbalsta kontroles likumu skaidrojoša.
Piedāvātā redakcija
-
	Ņemts vērā
Punkts svītrots, skaidrojums iekļauts grozījumu projekta anotācijā, precizējot pirmsakcelerācijas programmai paredzēto terminoloģiju.
	Noteikumu konsolidētā versija
-

	35.
	Noteikumu konsolidētā versija
11. Atbalsta piešķiršanu un uzraudzību nodrošina Aizsardzības ministrijas  Industrijas atbalsta komisija (turpmāk – komisija). Komisijas sastāvā ir vismaz četri locekļi. Komisijas darbā var pieaicināt neatkarīgus ekspertus. Komisijas sastāvā iekļauj:
	Iebildums (FM - 11.09.2025.)
Ministru kabineta 2025.gada 22.aprīļa rīkojuma Nr.221 "Par finansējuma piešķiršanu Rīgas Tehniskajai universitātei, Latvijas Biozinātņu un tehnoloģiju universitātei, Latvijas Universitātei un Rīgas Stradiņa universitātei aizsardzības pirmsakcelerācijas programmas īstenošanai 2025. un 2026. gadā" (turpmāk - MK rīkojums Nr.221) anotācijā ir norādīts, ka: "Programmas īstenošanu nodrošinās un attiecīgi programmas ietvaros paredzēto atbalstu jaunuzņēmumiem faktiski piešķirs SIA “UniLab”, kas par šo darbību veikšanu ar universitātēm slēgs attiecīgu līgumu. Visas SIA “UniLab” programmas izmaksas caur sniegtajiem pakalpojumiem tiks novirzītas jaunuzņēmumiem un SIA “UniLab” attiecībā uz gala labuma guvējiem (jaunuzņēmumiem) darbosies tikai kā starpnieks, līdz ar to SIA “UniLab” negūs labumu no programmas īstenošanai piešķirtā publiskā finansējuma un programmas ietvaros tas nav kvalificējams kā komercdarbības atbalsta saņēmējs. SIA “UniLab” kā atbalsta sniedzējs jaunuzņēmumiem īstenos komercdarbības atbalsta izmaksu uzskaiti un kontroli attiecībā uz tiem piešķirto komercdarbības atbalstu, īstenojot pirmsakcelerācijas programmu noteiktā finansējuma ietvaros. Piemērojamā komercdarbības atbalsta regulējuma (t.i., Komisijas regulas Nr.2023/2831) nosacījumi tiks ietverti individuālajos programmas dalības līgumos ar katru jaunuzņēmumu." Tomēr šobrīd no izstrādātā noteikumu projekta izriet, ka atbalsta sniedzējs, kas nodrošinās pirmsakcelerācijas atbalsta piešķiršanu, būs Aizsardzības ministrija (piemēram, noteikumu projekta 11., 30., 31. un 32.punkts), savukārt atbalsta programmas operators atbilstoši noteikumu projekta 2.10.apakšpunktam nodrošinās vienīgi konkursu pārvaldību (pirmsakcelerācijas programmai – papildus tās īstenošanu), sagatavojot un publicējot konkursu nolikumu, pārbaudot pretendentu atbilstību konkursa prasībām, veicot pieteikumu vērtēšanu, kā arī uzturot nepieciešamo dokumentu pārvaldības sistēmu. Līdz ar to vēršam uzmanību, ka šobrīd ir konstatējama pretruna starp MK rīkojuma Nr.221 anotācijā un noteikumu projektā  noteikto atbalsta sniedzēju projektu konkursu, tai skaitā pirmsakcelerācijas programmas, ietvaros. Ņemot vērā iepriekš minēto, lūdzam pārskatīt un precizēt noteikumu projektu attiecībā uz tajā norādīto atbalsta sniedzēju, ja attiecināms, vai arī sniegt skaidrojumu anotācijā par pieejas maiņu atbalsta piešķiršanā pirmsakcelerācijas programmā.
Piedāvātā redakcija
-
	Ņemts vērā
Grozījumu projektā precizēta lomu sadale - Aizsardzības ministrija nodrošina projektu konkursu īstenošanu, programmas operators īsteno un pārvalda konkursa realizāciju, veic administratīvās funkcijas un vērtēšanu, Industrijas atbalsta komisija izskata piedāvāto vērtējumu un sniedz priekšlikumu Aizsardzības ministrijai lēmuma pieņemšanā. 
	Noteikumu konsolidētā versija
11. Atbalsta piešķiršanu un uzraudzību nodrošina Aizsardzības ministrijas izveidotā Industrijas atbalsta komisija (turpmāk – komisija).

	36.
	Noteikumu konsolidētā versija
20. Ja atbalsta programmas operators valsts informācijas sistēmās vai datubāzēs nevar iegūt informāciju, lai izvērtētu projekta iesniedzēja atbilstību šo noteikumu prasībām, tā pēc projekta iesnieguma saņemšanas pieprasa:
	Iebildums (TM - 11.09.2025.)
Vēršam uzmanību, ka no noteikumu projekta skaidri neizriet, kas veic projekta iesniedzēju atbilstības izvērtējumu šo noteikumu prasībām (tostarp vai izvērtējumu veic vairākas institūcijas), turklāt nav skaidrs, vai lēmums par atbalsta piešķiršanu, ko pieņem komisija, tiek pieņemts, pamatojoties uz programmas operatora izvērtējumu, tādēļ lūdzam izvērtēt un atbilstoši precizēt noteikumu projektu vai sniegt pamatotu skaidrojumu par minēto noteikumu projekta anotācijā.
Piedāvātā redakcija
-
	Ņemts vērā
Grozījumu projektā precizēta lomu sadale - Aizsardzības ministrija nodrošina projektu konkursu īstenošanu, programmas operators īsteno un pārvalda konkursa realizāciju, veic administratīvās funkcijas un vērtēšanu, Industrijas atbalsta komisija izskata piedāvāto vērtējumu un sniedz priekšlikumu Aizsardzības ministrijai lēmuma pieņemšanā. 
Skaidrojums dots precizētajā anotācijā.
	Noteikumu konsolidētā versija
20. Ja atbalsta programmas operators valsts informācijas sistēmās vai datubāzēs nevar iegūt informāciju, lai izvērtētu projekta iesniedzēja un citu konsorcija dalībnieku atbilstību šo noteikumu prasībām, tas pēc projekta iesnieguma saņemšanas pieprasa:

	37.
	Noteikumu konsolidētā versija
20.1. Uzņēmumu reģistram – ziņas par uzņēmuma dalībniekiem (fiziskām personām un juridiskām personām), kā arī par personām, kuras ir tiesīgas pārstāvēt uzņēmumu;
	Iebildums (TM - 11.09.2025.)
Saskaņā ar likuma "Par Latvijas Republikas Uzņēmumu reģistru" 4.11 panta pirmo daļu, Uzņēmumu reģistra tīmekļvietnē tiek publicēta Uzņēmumu reģistra vestajos reģistros reģistrēto tiesību subjektu informācija. Līdz ar to, neidentificētam lietotājam publiski un bez maksas ir pieejama jaunākā (aktuālā) informācija par visiem tiesību subjektiem, tai skaitā, ziņas par uzņēmuma dalībniekiem (fiziskām personām un juridiskām personām), kā arī par personām, kuras ir tiesīgas pārstāvēt uzņēmumu.
Ņemot vērā to, ka nepieciešamo informāciju ir iespējams iegūt bez atsevišķa pieprasījuma, lūdzam svītrot noteikumu projekta 18. punktā ietverto grozīto Ministru kabineta noteikumu  20.1. apakšpunktu un izteikt 20. punktu tālāk norādītajā redakcijā.
Piedāvātā redakcija
Izteikt 20. punktu šādā redakcijā:
"20. Ja atbalsta programmas operators valsts informācijas sistēmās vai datubāzēs nevar iegūt informāciju, lai izvērtētu projekta iesniedzēja atbilstību šo noteikumu prasībām, tā pēc projekta iesnieguma saņemšanas pieprasa:
20.1. Iekšlietu ministrijas Informācijas centram – ziņas par šo noteikumu 18.8. apakšpunktā minētajiem noziedzīgiem nodarījumiem;
20.2. Pilsonības un migrācijas lietu pārvaldei – informāciju par šo noteikumu 18.4. apakšpunktā norādīto fizisko personu valstisko piederību, ja ziņas par fizisko personu ir iekļautas Fizisko personu reģistrā;
20.3. Aizsardzības ministrijai par to šo noteikumu 18. punktā minēto prasību izpildi, kuru atbilstību atbalsta programmas operators nevar nodrošināt."
	Ņemts vērā
Svītrots punkts par datu pieprasīšanu Uzņēmumu reģistram.
	Noteikumu konsolidētā versija
-

	38.
	Noteikumu konsolidētā versija
20.4. Aizsardzības ministrijai par to šo noteikumu 18. punktā minēto prasību izpildi, kuru atbilstību atbalsta programmas operators nevar nodrošināt.
	Iebildums (TM - 11.09.2025.)
Lūdzam precizēt, jo atbilstība noteikumu projekta prasībām jānodrošina projekta iesniedzējam, nevis programmas operatoram, kas var vienīgi izvērtēt atbilstību minētajām prasībām. Papildus tiesiskās noteiktības nolūkā lūdzam precīzāk atsaukties uz konkrētās prasībām, piemēram, minot konkrētus šo noteikumu 18. punkta apakšpunktus.
 
Piedāvātā redakcija
-
	Ņemts vērā
Svītrots, nav pamatojuma kādus no 18. punktā minētajiem datiem pieprasīt Aizsardzības ministrijai.
	Noteikumu konsolidētā versija
-

	39.
	Noteikumu konsolidētā versija
26.1.3. ēku un zemes izmaksas, ciktāl un cik ilgi tās izmanto projektā. Attiecībā uz ēkām par attiecināmajām izmaksām ir uzskatāmas tikai tās amortizācijas izmaksas, kas atbilst projekta ilgumam un ir aprēķinātas saskaņā ar vispārpieņemtiem grāmatvedības principiem. Attiecībā uz zemi par attiecināmajām izmaksām ir uzskatāmas komerciālās nodošanas izmaksas vai faktiski veikto kapitālieguldījumu izmaksas;
	Iebildums (TM - 11.09.2025.)
Tiesiskās noteiktības nolūkā lūdzam konkretizēt, kādos normatīvajos aktos ietverti vispārpieņemtie grāmatvedības principi.
Piedāvātā redakcija
-
	Ņemts vērā
Precizēta redakcija.
	Noteikumu konsolidētā versija
26.1.3. ēku un zemes izmaksas, ciktāl un cik ilgi tās izmanto projektā. Attiecībā uz ēkām par attiecināmajām izmaksām ir uzskatāmas tikai tās amortizācijas izmaksas, kas atbilst projekta ilgumam un amortizācijas aprēķiniem. Attiecībā uz zemi par attiecināmajām izmaksām ir uzskatāmas komerciālās nodošanas izmaksas vai faktiski veikto kapitālieguldījumu izmaksas;

	40.
	Noteikumu konsolidētā versija
26.2.4. ražošanas aprīkojuma/iekārtu iegādes un pielāgošanas izmaksas;
	Iebildums (TM - 11.09.2025.)
Lūdzam visā noteikumu projektā simbolu "/" aizstāt ar saikli "un" vai saikli "vai', jo no noteikumu projekta nav skaidrs, vai ar simbolu "/" tiek saprasts saiklis "un" vai saiklis "vai". 
Piedāvātā redakcija
-
	Ņemts vērā
Precizēta redakcija.
	Noteikumu konsolidētā versija
26.2.2. ražošanas aprīkojuma un iekārtu iegādes un pielāgošanas izmaksas;

	41.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 11.09.2025.)
Lūdzam svītrot anotācijas 3. sadaļas tabulu "Tiesību akta projekta ietekme uz valsts budžetu un pašvaldību budžetiem", jo tajā nav datu.
 
Piedāvātā redakcija
-
	Ņemts vērā
Precizēta redakcija.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	42.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums (FM - 11.09.2025.)
Lūdzam aizpildīt anotācijas 6.sadaļu. Saskaņā ar Ministru kabineta 2021.gada 7.septembra noteikumu Nr.617 "Tiesību akta projekta sākotnējās ietekmes izvērtēšanas kārtība" 15.punktu visiem projektiem aizpilda šo noteikumu 14.1., 14.2., 14.6. (projekta izstrādē iesaistītās institūcijas un sabiedrības līdzdalības process) un 14.7. apakšpunktā minēto anotācijas sadaļu. 
Piedāvātā redakcija
-
	Ņemts vērā
Precizēta redakcija.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process

	43.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (FM - 11.09.2025.)
Lūdzam aizpildīt anotācijas 7.sadaļu. Saskaņā ar Ministru kabineta 2021.gada 7.septembra noteikumu Nr.617 "Tiesību akta projekta sākotnējās ietekmes izvērtēšanas kārtība" 15.punktu visiem projektiem aizpilda šo noteikumu 14.1., 14.2., 14.6. un 14.7. (projekta izpildes nodrošināšana un tās ietekme uz institūcijām) apakšpunktā minēto anotācijas sadaļu. 
Piedāvātā redakcija
-
	Ņemts vērā
Precizēta redakcija.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām

	44.
	Noteikumu konsolidētā versija
 Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam
	Priekšlikums (ĀM - 04.09.2025.)
Atbilstoši divējāda lietojuma un militāro preču definīcijai noteikumos, kā arī Stratēģiskas nozīmes preču aprites likumā tiek izmantots termins "preces". Aicinām izskatīt iespēju izmantot definējumu "preces" gan nosaukumā, gan visā noteikumu projektā.
Piedāvātā redakcija
Kārtība, kādā Aizsardzības ministrija īsteno projektu konkursus militāru vai divējāda lietojuma preču attīstības atbalstam
	Nav ņemts vērā
Izlemts lietot vienotu terminoloģiju, balstoties uz Aizsardzības industrijas likumu; projektu konkursi mērķtiecīgi tendēti arī produktu un tehnoloģiju attīstībai, kas var būt arī agrīnā attīstības stadijā, tāpēc izlemts lietot terminoloģiju, kas paplašina attiecīgo produktu tvērumu. 
	Noteikumu konsolidētā versija
 Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam

	45.
	Noteikumu konsolidētā versija
2.2. divējāda lietojuma preces – divējāda lietojuma preces atbilstoši Eiropas Parlamenta un Padomes 2021. gada 20. maija Regulas (EK) Nr. 2021/821, ar ko izveido Savienības režīmu divējāda lietojuma preču eksporta, starpniecības, tehniskās palīdzības, tranzīta un pārvadājumu kontrolei, 2. panta 1. punktā lietotajai terminoloģijai;
	Priekšlikums (ĀM - 04.09.2025.)
Divējāda lietojuma preču kontrole Latvijā tiek definēta Stratēģiskas nozīmes preču aprites likumā (turpmāk - likums). Atbilstoši likuma 1. panta 1. punktam stratēģiskas nozīmes preces ir iekārtas, kas ietvertas Eiropas Parlamenta un Padomes 2021. gada 20. maija Regulas (EK) Nr. 2021/821 (turpmāk - Regula), ar ko izveido Savienības režīmu divējāda lietojuma preču eksporta, starpniecības, tehniskās palīdzības, tranzīta un pārvadājumu kontrolei 1. pielikumā. Ņemot vērā minēto, ierosinām izmantot vienotas definīcijas, lai dažādos normatīvos aktos nebūtu dažādas atsauces uz vienām un tām pašām precēm, kas var radīt neizpratni likuma un noteikumu subjektiem. Papildus norādām, ka Regulas 2. panta 1. punkts ir ļoti vispārējs un tas nedod nekādu priekšstatu vai sapratni, kādā veidā preces ir nosakāmas par divējādām. Savukārt Regulas 1. pielikums jau konkrēti definē tehniskos parametrus, pēc kuriem ir nosakāms, vai prece ir divējādas nozīmes.
Piedāvātā redakcija
2.2. divējāda lietojuma preces – sistēmas, iekārtas, to sastāvdaļas, materiāli, ķīmiskās vielas, priekšmeti, programmatūras, tehnoloģijas un pakalpojumi, kas ietverti Eiropas Parlamenta un Padomes 2021. gada 20. maija Regulas (EK) Nr. 2021/821, ar ko izveido Savienības režīmu divējāda lietojuma preču eksporta, starpniecības, tehniskās palīdzības, tranzīta un pārvadājumu kontrolei, 1. pielikumā;
	Ņemts vērā
Precizēta 2.2. panta redakcija.

 
	Noteikumu konsolidētā versija
2.2. divējāda lietojuma produkti – divejāda lietojuma preces, arī programmatūra un tehnoloģijas atbilstoši Eiropas Parlamenta un Padomes 2021. gada 20. maija Regulas (ES) Nr. 2021/821, ar ko izveido Savienības režīmu divējāda lietojuma preču eksporta, starpniecības, tehniskās palīdzības, tranzīta un pārvadājumu kontrolei, I pielikumam;

	46.
	Noteikumu konsolidētā versija
2.4. militāra lietojuma preces – preces, kas īpaši izstrādātas vai pielāgotas militārām vajadzībām un ir izmantojamas kā ieroči, munīcija vai militārais aprīkojums un noteiktas 2023. gada 20. februāra Eiropas Savienības kopējā militāro precu sarakstā 2023/C 72/02, kā arī to sastāvdaļas un detaļas;
	Priekšlikums (ĀM - 04.09.2025.)
Eiropas Savienības kopējais militāro preču saraksts tiek papildināts reizi gadā atbilstoši izmaiņām, kas tiek veiktas Vasenāras Vienošanās eksporta kontroles režīmā. Aicinām izmantot definējumu "Eiropas Savienības kopējais militāro preču saraksts" bez norādēm uz konkrētu gadu un numuru, lai noteikumi automātiski attiektos uz aktuālo/publicēto sarakstu bez nepieciešamības reizi gadā grozīt noteikumus. Pretējā gadījumā noteikumi attieksies uz 2023. gada sarakstu, kas šobrīd vairs nemaz nav aktuāls Eiropas Savienībā un ir mainīts.
Piedāvātā redakcija
2.4. militāra lietojuma preces – preces, kas īpaši izstrādātas vai pielāgotas militārām vajadzībām un ir izmantojamas kā ieroči, munīcija vai militārais aprīkojums un noteiktas Eiropas Savienības kopējā militāro preču sarakstā, kā arī to sastāvdaļas un detaļas;
	Ņemts vērā
Precizēta 2.4. punkta redakcija, atsaucoties uz augstākstāvošu normu, papildus skaidrojumi doti precizētajā anotācijā.
	Noteikumu konsolidētā versija
2.4. militāra lietojuma produkti – preces, kas īpaši izstrādātas vai pielāgotas militārām vajadzībām un ir izmantojamas kā ieroči, munīcija vai militārais aprīkojums, un ir iekļautas ieroču, munīcijas un militārā aprīkojuma sarakstā, uz kuru attiecas Līguma par Eiropas Savienības darbību (turpmāk – LESD) 346. panta 1. punkta "b" apakšpunkts;

	47.
	Noteikumu konsolidētā versija
8.1 Kur ir iespējams nodalīt, ka attīstāmā tehnoloģija vai inovatīvais risinājums tiek plānots izmantošanai vienīgi aizsardzības sektorā, netiek piemēroti komercdarbības atbalsta regulējuma nosacījumi un attiecīgi netiek veikta komercdarbības atbalsta finansējuma uzskaite, jo gadījumā, ja publiskā finansējuma piešķiršana paredzēta darbībām militārajā jomā, attiecīgi "īstenojot valsts varu" un nodrošinot valsts drošības intereses, šāda publiskā finansējuma piešķiršana nekvalificējas kā atbalsts tā saimnieciskajai darbībai un tādējādi nav jāpiemēro komercdarbības atbalsta regulējuma nosacījumi (skat. Komisijas paziņojuma par Līguma ar Eiropas Savienības darbību 107. panta 1. punktā minēto valsts atbalsta jēdzienu (2016/C 262/01 17. punktu).
	Priekšlikums (FM - 11.09.2025.)
Vēršam uzmanību, ka pašreizējā noteikumu projekta 8.1 redakcija neatbilst juridiskās tehnikas prasībām. Līdz ar to lūdzam minēto normu precizēt, paredzot, ka atbalsts, kuru šo noteikumu ietvaros piešķir vienīgi militārajiem projektiem aizsardzības jomā, nav kvalificējams kā komercdarbības atbalsts, kā arī iekļaut nosacījumu, ka attiecībā uz publisko līdzekļu piešķīrumu, atbalsta saņēmējs veic atbalsta uzskaites nodalīšanu, lai tā veiktā saimnieciskā darbība negūtu labumu no publiskajiem līdzekļiem, kas piešķirti militārajam projektam aizsardzības jomā. Papildus lūdzam iekļaut anotācijā atbilstošu skaidrojumu, tai skaitā, norādot sasaisti ar Komisijas paziņojuma par Līguma ar Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) 17.punktu. 
 
Piedāvātā redakcija
-
	Ņemts vērā
Punkts svītrots, skaidrojums iekļauts anotācijā.
	Noteikumu konsolidētā versija
-

	48.
	Noteikumu konsolidētā versija
11. Atbalsta piešķiršanu un uzraudzību nodrošina Aizsardzības ministrijas  Industrijas atbalsta komisija (turpmāk – komisija). Komisijas sastāvā ir vismaz četri locekļi. Komisijas darbā var pieaicināt neatkarīgus ekspertus. Komisijas sastāvā iekļauj:
	Priekšlikums (TM - 11.09.2025.)
Aicinām redakcionāli precizēt un papildināt pēc vārdiem "Aizsardzības ministrijas" ar vārdu "izveidota".
Piedāvātā redakcija
-
	Ņemts vērā
Precizēta redakcija.
	Noteikumu konsolidētā versija
11. Atbalsta piešķiršanu un uzraudzību nodrošina Aizsardzības ministrijas izveidotā Industrijas atbalsta komisija (turpmāk – komisija).

	49.
	Noteikumu konsolidētā versija
18.8.4. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai;
	Priekšlikums (IEM - 10.09.2025.)
Ņemot vērā Krimināllikuma 79.4 panta nosaukumā norādīto, papildināt projektu ar papildus grozījumu Ministru kabineta 2024.gada 22.oktobra noteikumu Nr.664 "Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam" 18.8.4.apakšpunktā, aizstājot tajā vārdus “un apmācīšana terora aktu veikšanai” ar vārdiem “apmācīšana un apmācīšanās terorismam”.
 
Piedāvātā redakcija
-
	Ņemts vērā
Precizēta redakcija.
	Noteikumu konsolidētā versija
18.8.4. terorisms, terorisma finansēšana, aicinājums uz terorismu, terorisma draudi vai personas vervēšana, apmācīšana un apmācīšanās terorismam;

	50.
	Noteikumu konsolidētā versija
20. Ja atbalsta programmas operators valsts informācijas sistēmās vai datubāzēs nevar iegūt informāciju, lai izvērtētu projekta iesniedzēja atbilstību šo noteikumu prasībām, tā pēc projekta iesnieguma saņemšanas pieprasa:
	Priekšlikums (TM - 11.09.2025.)
Aicinām tehniski precizēt.
Piedāvātā redakcija
"20. Ja atbalsta programmas operators valsts informācijas sistēmās vai datubāzēs nevar iegūt informāciju, lai izvērtētu projekta iesniedzēja atbilstību šo noteikumu prasībām, tas pēc projekta iesnieguma saņemšanas pieprasa:"
	Ņemts vērā
Precizēta redakcija.
	Noteikumu konsolidētā versija
20. Ja atbalsta programmas operators valsts informācijas sistēmās vai datubāzēs nevar iegūt informāciju, lai izvērtētu projekta iesniedzēja un citu konsorcija dalībnieku atbilstību šo noteikumu prasībām, tas pēc projekta iesnieguma saņemšanas pieprasa:

	51.
	Noteikumu konsolidētā versija
26.1.6. maksa par kredītiestādes vai akciju sabiedrības "Attīstības finanšu institūcija Altum" garantijas izsniegšanu, ja tā tiek pieprasīta saskaņā ar konkursa nolikumā noteikto kārtību.
	Priekšlikums (FM - 11.09.2025.)
Ierosinām dzēst vārdus “vai akciju sabiedrības "Attīstības finanšu institūcija Altum"”, jo Altum šādas garantijas nesniedz pa tiešo komersantam. Altum var izsniegt garantiju bankas izsniegtai garantijas vēstulei (piem., pārgarantija konkursa/avansa garantijai).
 
Piedāvātā redakcija
-
	Ņemts vērā
Precizēta redakcija.
	Noteikumu konsolidētā versija
26.1.6. testēšanas un ekspertīžu izmaksas, kas attiecas uz izstrādāto produktu pārbaudi militāram pielietojumam.

	52.
	Noteikumu konsolidētā versija
28. Pēc tam kad komisija ir izvērtējusi projekta iesniegumu, tam pievienotos dokumentus un projekta iesniedzēja atbilstību konkursa nolikumā izvirzītajām prasībām, komisija sniedz priekšlikumu Aizsardzības ministrijas valsts sekretāra vietniekam plānošanas jautājumos pieņemt vienu no šādiem lēmumiem:
	Priekšlikums (TM - 11.09.2025.)
Lūdzam papildināt noteikumu projekta anotāciju ar pamatojumu par projektā paredzētā grozījuma Ministru kabineta 2024. gada 22. oktobra noteikumu Nr. 664 "Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam" (turpmāk – noteikumi) 28. punktā nepieciešamību.

Vienlaikus vēršam uzmanību uz to, ka, piemēram, šobrīd spēkā esošais noteikumu 21. un 30. punkts paredz, ka Aizsardzības ministrija pieņem attiecīgo lēmumu. Savukārt noteikumu projektā paredzētais noteikumu 21. punkts paredz, ka Aizsardzības ministrijas Industrijas atbalsta komisija (turpmāk – komisija) lemj par atbalsta piešķiršanu, kaut arī no noteikumu projektā paredzētajā noteikumu 28. punktā ietvertā regulējuma izriet, ka komisija sniedz priekšlikumu Aizsardzības ministrijas valsts sekretāra vietniekam plānošanas jautājumos, lai varētu pieņemt attiecīgu lēmumu.

Ievērojot minēto, lūdzam izvērtēt noteikumu projektā paredzēto regulējumu par to, ko dara komisija un Aizsardzības ministrija, un attiecīgi precizēt noteikumu projektu.
 
Piedāvātā redakcija
-
	Ņemts vērā
Precizēta redakcija, attiecīgi skaidrojot uzdevumu sadalījumu. 
	Noteikumu konsolidētā versija
28. Pēc tam, kad atbalsta programmas operators ir izvērtējis projekta iesniegumu, tam pievienotos dokumentus un projekta iesniedzēja un citu konsorcija dalībnieku atbilstību konkursa nolikumā izvirzītajām prasībām, tas sagatavo un iesniedz komisijai izvērtēšanas ziņojumu.  Pamatojoties uz izvērtēšanas ziņojumu un ņemot vērā šo noteikumu 23. un 24. punktā noteikto, komisija sagatavo priekšlikumu attiecībā uz katru iesniegto projektu un iesniedz to Aizsardzības ministrijas valsts sekretāram viena no zemāk minētajiem lēmumiem pieņemšanai:



